Diari Oficial de la Generalitat Valenciana


Sumari del DOGV 9710, del 24-10-2023 (2023/10222)

RESOLUCIÓ de 18 d'octubre de 2023, del director general de l'Institut Valencià de Cultura per a la concessió de les subvencions destinades al foment d'activitats musicals per a 2023.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   9710

Data del DOGV
:   24-10-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/10392


Data del document
:   18-10-2023

Organisme emissor
:   Institut Valencià de Cultura

Tipus de document
:   Resolució

Anàlisi jurídica

 Descriptors 

:   * Institut Valencià de Cultura
    * ajuda pública

RESOLUCIÓ de 18 d'octubre de 2023, del director general de l'Institut Valencià de Cultura per a la concessió de les subvencions destinades al foment d'activitats musicals per a 2023. [2023/10763]  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de la Resolució de 13.06.2023, del director general de l'Institut Valencià de Cultura, per la qual es convoquen subvencions destinades al foment d'activitats musicals per a 2023 (DOGV 9620, 19.06.2023), i tenint en compte els fets següents.  
  
Exposició de fets  
Primer. Per mitjà de la Resolució de 13.06.2023, del director general de l'Institut Valencià de Cultura, es va convocar la concessió de subvencions destinades al foment d'activitats musicals per a 2023, d'acord amb el que preveu l'Ordre 13/2023, de 24.05.2023, de la Conselleria d'Educació, Cultura i Esport, per la qual s'estableixen les bases reguladores per a la concessió de subvencions públiques, en règim de concurrència competitiva, destinades al foment d'activitats musicals (DOGV 9605, 29.05.2023).  
Segon. De conformitat amb el que preveu el resolc seté de la convocatòria, el termini de presentació de sol·licituds és de quinze dies hàbils, a comptar des de l'endemà de la seua publicació, per la qual cosa va finalitzar el 10.07.2023, i s'han presentat tres-centes trenta-set (337) sol·licituds per part de les diferents persones físiques i jurídiques interessades.  
Tercer. En atenció al que disposa l'article 9 de l'Ordre 13/2023, de bases reguladores, la comissió tècnica de valoració, nomenada per resolució del director general de l'Institut Valencià de Cultura de data 23.06.2023, degudament constituïda i reunida en sessió plenària virtual el dia 18.07.2023 i en sessions plenàries presencials els dies 25.09.2023 i 27.09.2023, ha portat a efecte l'estudi dels expedients de sol·licitud i ha valorat els projectes, d'acord amb els criteris objectius de valoració continguts en l'article 10, de les bases reguladores, i desenvolupats en el resolc onzé de la convocatòria, emetent l'acta corresponent.  
  
La proposta motivada de resolució del Servei d'Ajudes de l'Institut Valencià de Cultura es formula després d'haver vist els expedients i l'acta amb la proposta evacuada per la comissió tècnica de valoració nomenada a l'efecte, a la qual es va donar difusió a través de la pàgina web de l'Institut Valencià de Cultura (http://ivc.gva.es), i després de comprovar que les persones i entitats proposades com a beneficiàries compleixen tots els requisits necessaris exigits per la convocatòria per a tindre aqueixa condició; a més d'aquests requisits s'han tingut en compte altres fets, al·legacions i proves adduïdes per les entitats interessades.  
  
Totes les sol·licituds d'ajuda valorades s'han presentat dins del termini establit en el resolc seté punt 1 de la convocatòria, i els expedients incoats s'han tramitat de conformitat amb el que es disposa en l'article 9 de les bases reguladores.  
  
Fonaments normatius  
Primer. Les disposicions de caràcter bàsic contingudes en la Llei 38/2003, de 17 de novembre, general de subvencions (BOE 276, 18.11.2003) i en el Reial decret 887/2006 de 21 de juliol, pel qual s'aprova el Reglament de desplegament d'aquesta llei (BOE 176, 21.07.2006).  
Segon. La Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015) i especialment el que es disposa en el títol X.  
Tercer. L'Ordre 13/2023, de 24 de maig, de la Conselleria d'Educació, Cultura i Esport, per la qual s'estableixen les bases reguladores per a la concessió de subvencions públiques, en règim de concurrència competitiva, destinades al foment d'activitats musicals (DOGV 9605, 29.05.2023), d'ara en avant, bases reguladores.  
Quart. La Resolució de 13.06.2023, del director general de l'Institut Valencià de Cultura, per la qual es convoca la concessió de subvencions destinades al foment d'activitats musicals per a 2023 (DOGV 9620, 19.06.2023), d'ara en avant, resolució de convocatòria.  
Cinqué. El Decret 141/2014, de 5 de setembre, del Consell (DOGV 7355, 08.09.2014), pel qual es modifica el Reglament d'organització i funcionament de CulturArts Generalitat, aprovat pel Decret 5/2013, de 4 de gener, que preveu en l'article 2.2.l entre les funcions d'aquesta entitat pública, la convocatòria i gestió de subvencions, ajudes i incentius de les diferents matèries culturals integrades en l'Institut Valencià de Cultura. Per la seua banda, l'article 4.2.j disposa que correspon a la presidència la competència per a exercir aquestes funcions.  
  
Sisé. La Resolució de 31.05.2023 de la presidenta de l'Institut Valencià de Cultura, sobre la delegació de competències en la persona titular de la direcció general de l'Institut Valencià de Cultura (DOGV 9615, 12.06.2023).  
  
Per tot això, en virtut de l'exposició de fets i dels fonaments normatius que han quedat exposats, vista l'acta-proposta evacuada per la comissió tècnica de valoració i la proposta de resolució elevada pel Servei d'Ajudes de l'Institut Valencià de Cultura, així com els preceptes legals i reglamentaris citats i la resta de pertinent aplicació, en l'exercici de les competències que tinc atribuïdes, resolc:  
  
  
Primer  
Concedir subvenció a les següents sol·licituds per al foment d'activitats musicals, per un import total d'un milió cinc-cents huitanta mil euros (1.580.000,00 €), segons les modalitats i els beneficiaris que s'especifiquen tot seguit.  
Segon  
Algunes de les ajudes concedides mitjançant aquesta resolució estan acollides al règim de minimis establit en l'article 21 de l'Ordre 13/2023, de bases reguladores.  
  
Tercer  
El pagament d'aquestes subvencions queda condicionat al compliment de les obligacions assenyalades en els resolcs tretzé i catorzé de la resolució de convocatòria, entre les quals figura la de la justificació per part dels beneficiaris, d'acord amb el resolc disseté, fins a la data de 30.11.2023 assenyalada en el mateix resolc. La falta de justificació en el termini indicat determinarà la revocació de la subvenció.  
  
  
Quart  
Donar publicitat a les ajudes concedides en compliment de l'article 18.1 de la Llei 38/2003, de 17 de novembre, general de subvencions, i de l'article 23 de la Llei 1/2022, de 13 d'abril, de la Generalitat, de transparència, bon govern i participació ciutadana de la Comunitat Valenciana. Un fet que respon al desig de l'Institut Valencià de Cultura de posar a disposició de la ciutadania la màxima informació d'accés a la cultura.  
  
Cinqué  
Arxivar les sol·licituds o denegar l'ajuda sol·licitada als projectes d'activitats musicals que es relacionen tot seguit i pels motius que s'especifiquen:  
A. No ha obtingut la puntuació mínima de 50 punts necessària per a poder ser proposat com a beneficiari, exigida en el resolc onzé, punt 1, de la resolució de convocatòria, d'acord amb el que es preveu per l'article 10.2 de les bases reguladores.  
B. No ha obtingut el 50 % dels punts exigits en la primera part del projecte de la modalitat concreta i, en conseqüència, la puntuació en aquest apartat és zero. Com a resultat, el projecte tampoc aconsegueix els 50 punts necessaris com a mínim, perquè el sol·licitant puga ser proposat com a beneficiari. Tot això de conformitat amb el que es disposa en el resolc onzé de la resolució de convocatòria i, més específicament al punt 2 (apartats a) a h), depenent de la modalitat), segons el que es preveu en l'article 10 de les bases reguladores.  
C. El projecte no és objecte de la modalitat d'ajudes d'aquesta convocatòria a la qual ha sigut presentat, segons el sentit del conjunt de la pròpia resolució i dels criteris continguts en aquesta, d'acord amb el que es preveu en l'article 2 de les bases reguladores.  
D. El sol·licitant no acredita els requisits necessaris per a obtindre la condició de beneficiari, segons el que es disposa en el resolc tercer, punts 1 a 7 (segons la modalitat) de la resolució de convocatòria, d'acord amb el que es preveu en l'article 3 de les bases reguladores.  
E. No haver presentat el sol·licitant la documentació reglamentària obligatòria, segons el que es disposa en el resolc huité, punt 2 de la resolució de convocatòria.  
F. El compliment de l'activitat no està previst dins del període d'aquesta convocatòria.  
G. La fitxa pressupostària aportada pel sol·licitant presenta uns ingressos superiors a les despeses.  
H. El projecte presentat va ser subvencionat en una convocatòria anterior.  
I. El projecte no compleix amb algun dels requisits establits en el resolc 2.1 a) i b) de la resolució de convocatòria.  
J. Incompliment del que s'estableix en el resolc tretzé k) de la resolució de convocatòria, d'acord amb el que es disposa en l'article 12 l) de les bases reguladores.  
K. Desestimat per duplicitat en la sol·licitud.  
L. És part d'un altre projecte presentat, contravenint el que es disposa en el resolc 7.5 de la resolució de convocatòria.  
M. Desistiment del sol·licitant.  
N. El sol·licitant no pot ser proposat com a beneficiari per contravindre el que es disposa en el resolc seté, punt 5 de la resolució de convocatòria, superant aquesta sol·licitud el número màxim admés en la modalitat d'ajudes, d'acord amb el que es preveu en l'article 7.8 de les bases reguladores.  
O. La sol·licitud ha sigut arxivada en compliment del que es disposa en el resolc tercer, punt 6 i el resolc cinqué, punt 3 de la resolució de convocatòria, d'acord amb el que es preveu en l'article 4.4 de les bases reguladores.  
De conformitat amb el que s'estableix en els articles 112,123 i 124 de la Llei 39/2015, d'1 d'octubre, del procediment administratiu comú de les administracions públiques, i 8, 14 i 46, de la Llei reguladora de la jurisdicció contenciosa administrativa, contra aquesta resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició s'haurà d'interposar davant del director general de l'Institut Valencià de Cultura, en qualitat d'òrgan competent per a concedir les ajudes, en el termini d'un mes a comptar des de l'endemà de la publicació en el DOGV.  
b) El recurs contenciós administratiu s'haurà de plantejar davant dels jutjats contenciosos administratius de València, en el termini de dos mesos a comptar des de l'endemà de la publicació en el DOGV.  
  
València, 18 d'octubre de 2023.- El director general de l'Institut Valencià de Cultura: Abel Guarinos Viñoles.